Имамоглу отново спечели Истанбул | Вестник "ДУМА"
13 Ноември 2019сряда01:15 ч.
Екрем Имамоглу за втори път спечели кметския вот в Истанбул. Кандидатът на основната опозиционна Народнорепубликанска партия победи на снощните избори с над 54 на сто от гласовете срещу кандидатът на управляващата ПСР Бинали Йълдъръм. Припомняме, че от партията на президента Реджеп Ердоган поискаха касиране на резултатите от местния вот в Истанбул преди няколко месеца. Тогава отново Имамоглу спечели.
Малко след обявяването на първите резултати снощи Йълдъръм призна изборната си загуба, заяви, че Имамоглу води в надпреварата и поздрави опонента си за очевидната победа.
Ще помагам с каквото мога за благото на Истанбул, заяви Йълдъръм.
Изборната ми победа е ново начало за Турция, обяви от своя Екрем Имамоглу.
Избирателната активност по време на повторните избори за кметското място в турския мегаполис е била 84,42 на сто. Според данните на Висшата избирателна комисия Имамоглу печели в 27 от общо 39-те района на Истанбул. Опонентът му взема едва 12 района на икономическата и финансова столица на Турция.
За сравнение по време на изборите за 31 март Имамоглу взе гласовете в 16 района,което е драматично повишение на подкрепата за него, коментират анализатори. Спрямо вота преди три месеца Йълдъръм губи 12 района.